ΓΡΑΠΤΗ ΕΡΩΤΗΣΗ E-2296/01

υποβολή: Konstantinos Hatzidakis (PPE-DE) προς την Επιτροπή

(31 Ιουλίου 2001)

Θέμα: Εισαγωγή μολυσμένου κρέατος στην Ελλάδα

Σύμφωνα με έγγραφο της Κτηνιατρικής Υπηρεσίας της Νομαρχίας Πειραιά, Αριθμός Πρωτοκόλλου Κ 3768, μετά από έλεγχο που διενεργήθηκε στις 30 Μαΐου 2001 διαπιστώθηκε ότι 17,2 τόνοι βοδινού κρέατος προερχόμενοι από την Γερμανία και 12,5 τόνοι βοδινού κρέατος προερχόμενοι από την Γαλλία ήταν μολυσμένοι από την ασθένεια της λυστέριας, οι οποίοι και κατασχέθηκαν στις 14 Ιουνίου 2001.

Παρόμοιο γεγονός συνέβη και με 3,5 τόνους βοδινού κρέατος προερχόμενους από την Γερμανία σε μεταγενέστερη ημερομηνία, όπως προκύπτει από το έγγραφο της Κτηνιατρικής Υπηρεσίας της Νομαρχίας Πειραιά με Αριθμό Πρωτοκόλλου Κ 4377, οι οποίοι και κατασχέθηκαν στις 11 Ιουλίου 2001. Και στις δύο περιπτώσεις οι ποσότητες συνοδεύονταν από όλα τα απαραίτητα πιστοποιητικά καταλληλότητας.

Είναι ενημερωμένη η Επιτροπή για τα παραπάνω γεγονότα· Είναι ικανοποιημένη η Επιτροπή από τους ελέγχους που διενεργούνται κατά την εισαγωγή και εξαγωγή κτηνοτροφικών προϊόντων μεταξύ χωρών μελών της Ευρωπαϊκής Ένωσης και ειδικά από την Γαλλία και την Γερμανία·

Τι προτίθεται να πράξει η Επιτροπή προκειμένου να μην επαναληφθούν παρόμοια γεγονότα·

Απάντηση του κ. Byrne εξ ονόματος της Επιτροπής

(4 Οκτωβρίου 2001)

Η Επιτροπή δεν έλαβε γνώση, μέσω του δικτύου ταχείας ειδοποίησης, των γεγονότων στα οποία αναφέρεται ο αξιότιμος βουλευτής. Το άρθρο 4 της οδηγίας 89/662/ΕΟΚ του Συμβουλίου της 11ης Δεκεμβρίου 1989 σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική τηνλοποίηση της εσωτερικής αγοράς(1) ορίζει ότι τα προϊόντα που λαμβάνονται σύμφωνα με τις οικείες κτηνιατρικές οδηγίες πρέπει να ελέγχονται κατά τον ίδιο τρόπο, από κτηνιατρική άποψη, είτε προορίζονται για το ενδοκοινοτικό εμπόριο είτε για την εθνική αγορά.

Ωστόσο, με εξαίρεση την οδηγία 92/46/ΕΚ για τη θέσπιση τωνγειονομικών κανόνων για την παραγωγή και την εμπορία νωπού γάλακτος, θερμικά επεξεργασμένου γάλακτος και προϊόντων με βάση το γάλα(2), ουδεμία άλλη κτηνιατρική οδηγία καθορίζει μικροβιολογικό κριτήριο για τη λιστερία (Listeria monocytogenes). Στις περιπτώσεις που καθορίζονται οριακές τιμές για τον εν λόγω μικροοργανισμό σε τρόφιμα άλλα από το γάλα και τα γαλακτοκομικά προϊόντα, αυτό γίνεται βάσει εθνικών ρυθμίσεων. Οι εθνικές ρυθμίσεις πρέπει να βασίζονται είτε σε ανάλυση του κινδύνου, είτε σε αδιάσειστη επιστημονική γνωμοδότηση, ώστε να να συνάδουν με τη συνθήκη και να μην αποτελούν εμπόδιο στις συναλλαγές. Οι έλεγχοι που αφορούν τις ενδεχόμενες οριακές τιμές ανήκουν επίσης στην αρμοδιότητα των ενδιαφερόμενων κρατών μελών.

Στη γνωμοδότησή της από 23 Σεπτεμβρίου 1999 η επιστημονική επιτροπή κτηνιατρικών μέτρων για τη δημόσιαγεία αναφέρει ότι, βάσει των διαθέσιμων στοιχείων στον τομέα της ανθρώπινης επιδημιολογίας για τη λιστερίωση από τρόφιμα, η παρουσία λιγότερων από 100 Listeria monocytogenes ανά γραμμάριο στο στάδιο της κατανάλωσης μπορεί να θεωρηθεί χαμηλός κίνδυνος για το σύνολο των καταναλωτών.

Η Επιτροπή συγκάλεσε ομάδα εργασίας από εμπειρογνώμονες των κρατών μελών με σκοπό να μελετηθεί συνολικά η εναρμόνιση των οικείων μικροβιολογικών κριτηρίων για κάθε κατηγορία τροφίμων. Οι εργασίες αυτής της ομάδας θα ενσωματωθούν σε σχέδιο κοινοτικής ρύθμισης, όπως προτείνει το άρθρο 6 της πρότασης κανονισμού για τηνγιεινή των τροφίμων(3) που εγκρίθηκε από την Επιτροπή στις 14 Ιουλίου 2000 καιποβλήθηκε στο Συμβούλιο και στο Ευρωπαϊκό Κοινοβούλιο.

(1) ΕΕ L 395 της 30.12.1989.

(2) ΕΕ L 268 της 14.9.1992.

(3) ΕΕ C 365 E της 19.12.2000.